Source: https://finlex.fi/fi/laki/alkup/1997/19971091
Timestamp: 2019-09-19 08:49:28+00:00

Document:
Asetus paineastia-asetuksen muuttamisesta 1091/1997 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1997 › 1091/1997
1091/1997
Asetus paineastia-asetuksen muuttamisesta
muutetaan 21 päivänä kesäkuuta 1973 annetun paineastia-asetuksen (549/1973) 3 §:n 1 momentin 15 kohta ja 15 §,
sellaisina kuin ne ovat, 3 §:n 1 momentin 15 kohta asetuksessa 1162/1995 ja 15 § osaksi viimeksi mainitussa asetuksessa ja asetuksessa 636/1977, sekä
lisätään asetukseen uusi 15 a § ja siitä asetuksella 1204/1991 kumotun 31 §:n tilalle uusi 31 § sekä asetukseen uusi 8 a luku, johon samalla siirretään lisätty 31 §, seuraavasti:
15) tarkastuslaitoksella turvatekniikan keskuksen 31 b §:n mukaisesti hyväksymää tarkastuslaitosta;
Paineastian omistajan tai haltijan on ilmoitettava uusi, maahan tuotu tai oleellisesti muutettu paineastia rekisteröitäväksi rakennetarkastuksessa. Ilmoituksessa esitetään valmistajaa, maahantuojaa, omistajaa ja haltijaa koskevat tiedot, valvontaviranomaiselta pyydetty rekisterinumero sekä paineastiaa koskevat tekniset tiedot. Ilmoitusta on myöhempien tarkastusten yhteydessä täydennettävä paineastian sijaintia ja käytön valvojaa koskevilla tiedoilla.
Tarkastuslaitos täydentää ilmoituksen kyseistä ja seuraavaa tarkastusta koskevilla tiedoilla ja toimittaa sen tarkastuksen jälkeen valvontaviranomaiselle. Tarkastuslaitoksen on toimitettava valvontaviranomaiselle vastaavat tiedot myös käyttöönottotarkastuksesta ja määräaikaistarkastuksista.
Paineastian omistajan tai haltijan on toimitettava valvontaviranomaiselle muutokset paineastian omistajaa, haltijaa ja käytön valvojaa koskeviin tietoihin.
Jos paineastia kuuluu alukseen, on sen omistajan huolehdittava siitä, että aluksen omistajan vaihtumisesta sekä nimen muuttamisesta ensi tilassa ilmoitetaan asianomaiselle valvontaviranomaiselle.
Jos paineastiaa ei ole enää rekisteröitävä tai jos paineastia poistetaan pysyvästi käytöstä, omistaja tai haltija voi pyytää valvontaviranomaiselta, että paineastia poistetaan rekisteristä. Jos paineastiasta tulee rekisteröitävä, omistajan tai haltijan on pyydettävä paineastialle ylimääräinen tarkastus, jolloin on noudatettava, mitä 15 §:ssä säädetään.
Jos paineastia poistetaan tilapäisesti käytöstä, omistaja tai haltija voi pyytää valvontaviranomaiselta sitä koskevan tiedon merkitsemistä paineastiarekisteriin. Omistajan tai haltijan on ilmoitettava valvontaviranomaiselle paineastian ottamisesta uudelleen käyttöön, jollei ilmoitusta tehdä 15 §:n 2 momentin perusteella.
Valvontaviranomainen voi 1 ja 2 momentissa mainituissa tapauksissa edellyttää, että omistaja tai haltija pyytää tarkastuslaitokselta ylimääräisen tarkastuksen, jossa rekisterimerkintöjen muuttamisen asianmukaisuus todetaan.
4) laitoksella on puolueettomasti arvioitu ja valvottu järjestelmä, jolla paineastialain ja sen nojalla annettujen säännösten mukaisuus varmistetaan, sekä asianmukaiset ohjeet toimintaa ja sen seurantaa varten;
Hakemukseen tulee liittää 31 §:ssä säädettyjen vaatimusten täyttymistä osoittavat asiakirjat, joihin sisältyy mittatekniikan keskuksen tai sitä vastaavan organisaation antama todistus tai lausunto taikka muu turvatekniikan keskuksen riittäväksi katsoma todistus tai lausunto edellä mainittujen vaatimusten täyttymisestä.
Jos tarkastuslaitos toimii säännösten vastaisesti taikka ei täytä asetettuja vaatimuksia tai noudata asetettuja ehtoja ja rajoituksia, turvatekniikan keskuksen on kehotettava tarkastuslaitosta korjaamaan puute määräajassa. Jos puutetta ei korjata määräajassa tai tilanteen vakavuus sitä muutoin edellyttää, turvatekniikan keskuksen on peruutettava hyväksyminen.
Tarkastuslaitos, joka ennen tämän asetuksen voimaantuloa on toiminut paineastia-asetuksessa tarkoitettuna tarkastuslaitoksena, voi ilman erillistä hyväksymistä toimia tällaisena tarkastuslaitoksena vuoden 1998 loppuun.
3 §15 §15 a §8 a luku - Tarkastuslaitoksen hyväksyminen31 §31 a §31 b §31 c §31 d §

References: §15
 §15
 §8
 §31
 §31
 §31
 §31